Document ID: 32010R0210
Publication Date: 2010-02-25

Title and Content:
IZVEDBENA UREDBA SVETA (EU) št. 210/2010
z dne 25. februarja 2010
o spremembah seznamov postopkov v primeru insolventnosti, likvidacijskih postopkov in upraviteljev v prilogah A, B in C k Uredbi (ES) št. 1346/2000 o postopkih v primeru insolventnosti ter kodifikaciji prilog A, B in C k tej uredbi
SVET EVROPSKE UNIJE JE -
ob upoštevanju Pogodbe o delovanju Evropske unije, zlasti člena 291(2) Pogodbe,
ob upoštevanju Uredbe Sveta (ES) št. 1346/2000 z dne 29. maja 2000 o postopkih v primeru insolventnosti (1) in zlasti člena 45 Uredbe,
ob upoštevanju predloga Evropske komisije,
ob upoštevanju naslednjega:
(1)
V prilogah A, B in C k Uredbi (ES) št. 1346/2000 so našteta poimenovanja, ki se uporabljajo v nacionalni zakonodaji držav članic za postopke in upravitelje, za katere se uporablja navedena uredba. V prilogi A so našteti postopki v primeru insolventnosti iz člena 2(a) navedene uredbe. V prilogi B so našteti likvidacijski postopki iz člena 2(c) navedene uredbe, v prilogi C pa upravitelji iz člena 2(b) navedene uredbe.
(2)
Belgija je 2. marca 2009 v skladu s členom 45 Uredbe (ES) št. 1346/2000 uradno obvestila Komisijo o spremembah seznamov iz prilog A in C k navedeni uredbi. To uradno obvestilo je Belgija naknadno prilagodila, da bi dopolnila spremembe seznamov iz prilog A in C ter dodala spremembo seznamu iz priloge B.
(3)
Zaradi sprememb prilog A, B in C k Uredbi (ES) št. 1346/2000 po omenjenem uradnem obvestilu Belgije in njihovi naknadni prilagoditvi, bi bilo treba kodificirati priloge A, B in C k navedeni uredbi, da bi se vsem stranem, vključenim v postopke v primeru insolventnosti, ki jih ureja navedena uredba, zagotovila ustrezna pravna varnost.
(4)
Uredba (ES) št. 1346/2000 zavezuje Irsko in Združeno kraljestvo, ki v skladu s členom 45 navedene uredbe sodelujeta pri sprejetju in uporabi te uredbe.
(5)
V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju te uredbe, ki zato zanjo ni zavezujoča ni se zanjo ne uporablja.
(6)
Priloge A, B in C k Uredbi (ES) št. 1346/2000 bi bilo zato treba ustrezno spremeniti in kodificirati -
SPREJEL NASLEDNJO UREDBO:
Člen 1
Uredba (ES) št. 1346/2000 se spremeni, kakor sledi:
1.
v Prilogi A se poimenovanja za Belgijo nadomestijo z naslednjim:
„BELGIË/BELGIQUE
Het faillissement/La faillite
De gerechtelijke reorganisatie door een collectief akkoord/La réorganisation judiciaire par accord collectif
De gerechtelijke reorganisatie door overdacht onder gerechtelijk gezag/La réorganisation judiciaire par transfert sous autorité de justice
De collectieve schuldenregeling/Le règlement collectif de dettes
De vrijwillige vereffening/La liquidation volontaire
De gerechtelijke vereffening/La liquidation judiciaire
De voorlopige ontneming van beheer, bepaald in artikel 8 van de faillissementswet/Le dessaisissement provisoire, visé à l'article 8 de la loi sur les faillites“;
2.
v Prilogi B se poimenovanja za Belgijo nadomestijo z naslednjim:
„BELGIË/BELGIQUE
Het faillissement/La faillite
De vrijwillige vereffening/La liquidation volontaire
De gerechtelijke vereffening/La liquidation judiciaire
De gerechtelijke reorganisatie door overdacht onder gerechtelijk gezag/La réorganisation judiciaire par transfert sous autorité de justice“;
3.
v Prilogi C se poimenovanja za Belgijo nadomestijo z naslednjim:
„BELGIË/BELGIQUE
De curator/Le curateur
De gedelegeerd rechter/Le juge-délégué
De gerechtsmandataris/Le mandataire de justice
De schuldbemiddelaar/Le médiateur de dettes
De vereffenaar/Le liquidateur
De voorlopige bewindvoerder/L'administrateur provisoire“.
Člen 2
Priloge A, B in C k Uredbi (ES) št. 1346/2000, kakor so bile spremenjene v skladu s členom 1 te uredbe, se kodificirajo in nadomestijo z besedilom iz prilog I, II in III k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Člen 4
Ta uredba se objavi v Uradnem listu Evropske unije.
Ta uredba je v celoti zavezujoča in se v skladu s Pogodbama v državah članicah neposredno uporablja.
V Bruslju, 25. februarja 2010

Classification:
Level 1 Topics: 100161
100145
100152
100143
Level 2 Topics: 100171
100179
100282
100226
100181
100178
Level 3 Topics: 523
5283
3489
2701
4703
4222
All Topics: 217
2701
3942
5283
571
960